stanford-oval/wikipedia huggingface dataset:
ליליאן בלנד
שארית חייה ומורשת

בשנת 1911 נישאה בלנד לבן דודה צ'ארלס לופטוס בלנד. יחד הם היגרו לקנדה בשנת 1912, ושם היא עזרה לו להקים חווה על יד וונקובר.
לליליאן וצ'ארלס נולדה ילדה אחת בשנת 1913 בשם פטריסיה ליליאן, שנפטרה בגיל 16 מזיהום טטנוס.
הנישואים של ליליאן וצ'ארלס לא שרדו לאחר מות בתם. בשנת 1935 בלנד חזרה לקנט שבאנגליה וגרה שם עם אחיה עד שבשנות ה-50 פרשה לקורנוול, ושם, לדבריה, הקדישה את שארית חייה להימורים, ציור וגינון.
ליליאן בלנד נפטרה ב-11 במאי 1971 בגיל 92. היא נקברה בבית קברות בעיר סנן (אנ') (באנגלית: Sennen) שבקורנוול.
לאחר מותה היא קיבלה את הכינוי "הפמיניסטית המעופפת".
בשנת 2010, כשצוינו מאה שנים לטיסתה הראשונה של בלנד, ההכרה על פועלה ועל מעשיה פורצי הדרך התעצמה. באוגוסט 2011 נקרא פארק גלנגורמלי שבעיר ניוטאונאביי (אנ') (באנגלית: Newtownabbey) על שמה, ובו מוצג עד היום דגם מתכת של ה'מייפליי'.
ארבעה מהציורים שציירה בלנד מוצגים כיום בתערוכה על חייה במוזיאון התחבורה של אלסטר שבבלפסט.
ראו גם

שבוע התעופה של בלקפול 1909 (אנ')
היסטוריה של התעופה
האחים רייט
הערות שוליים

1 2 3 4 5 6 7 8 9  Debbie Blake, Lilian Bland, Women’s Museum of Ireland (ב־)
1 2 3 4  Nick Maxwell, From the files of the DIB..., History Ireland, ‏2013-02-28
1 2 3 4 5  Lilian Bland; A world leader in aviation., www.davidlay.co.uk
1 2 3  Lilian Bland, BBC Bitesize (באנגלית בריטית)
1 2  "Lilian Bland remembered" (באנגלית בריטית). 2010-08-31. נבדק ב-2022-10-02.
1 2  Rory Carroll, ‘Flying feminist’ Lilian Bland celebrated in new exhibition, the Guardian, ‏2021-08-11 (באנגלית)
| --- | --- |
בקרת זהויות :  VIAF: 315945689   WorldCat (עם VIAF): 315945689 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליליאן בלנד".
לונדון און דה טראק

| --- | --- |

 לידה:  27 במרץ 1991 (בן 33) אטלנטה, ארצות הברית 
 שם לידה:  לונדון טיילר הולמס
 שם במה:  London on da Track 
 מוקד פעילות:  ארצות הברית 
 תקופת הפעילות:  מ-2010
 מקום לימודים:  Full Sail University 
 סוגה:  מוזיקת היפ הופ 
 שפה מועדפת:  אנגלית 
 חברת תקליטים:  קאש מאני רקורדס, RCA רקורדס 
 שיתופי פעולה בולטים:  גאנה, סאמר ווקר, יאנג ת'אג
 wegotlondonondatrack.com
 פרופיל ב-IMDb
 
לונדון טיילר הולמס (באנגלית: London Tyler Holmes; נולד ב-27 במרץ 1991), הידוע בשם הבמה לונדון און דה טראק (London on da Track), הוא מפיק מוזיקלי, ראפר ופזמונאי אמריקאי. הוא ידוע בעיקר בשיתוף הפעולה שלו עם הראפר יאנג ת'אג, ובנוסף לכך, הוא עבד עם בירדמן, ליל ויין, ליל בייבי, ריץ' הומי קוואן (אנ'), גוצ'י מיין, גיגס (אנ'), דרייק, פוסט מאלון, טי. איי., 21 סבאג', 50 סנט, סאמר ווקר, אריאנה גרנדה, ורבים נוספים.
קריירה

לונדון החל לעשות ראפ בגיל 16, יחד עם ההרכב "Dem Guyz". ההרכב נהג להוריד מקצבים מ-SoundClick (אנ') תמורת 99 סנט, אם כי רוב המקצבים עולים 100 דולר לזכויות בלעדיות. כדרך לחסוך כסף, לונדון ניצל את ניסיונו בנגינה בעיבודי פסנתר והחל להפיק שירים עבור ראפרים. הוא זכה להכרה לראשונה כשהפיק עבור הרכב ההיפ הופ מאטלנטה, ריץ' קידז (אנ'). זמן קצר לאחר מכן, החל לעבוד עם אמנים נוספים. בתחילת הקריירה שלו, לונדון היה נותן את מקצביו בחינם כאמצעי לבנות קשרים ולבנות יותר פרסום. השיר הראשון שהפיק וזכה להשמעות ברדיו היה "Pieon" של ריץ' קידז. ההצלחה של השיר הניעה את לונדון להמשיך להפיק מוזיקה. בשנת 2011, הוא הקליט את שיתוף הפעולה הראשון שלו מבין רבים עם הראפר יאנג ת'אג, "Curtains". לונדון המשיך למסור את מקצביו בחינם, ולאחר מכן חתם בחברת התקליטים קאש מאני רקורדס (אנ').
בשנת 2013, מגזין קומפלקס (אנ') כלל אותו ברשימת "25 המפיקים החדשים שכדאי לצפות להם". באוגוסט 2014, שלושה סינגלים שהופקו על ידי לונדון הוצגו במקביל במצעד הבילבורד הוט 100: "Lifestyle" של ריץ' גאנג (אנ') במקום ה-16, "About the Money" של טי. איי. במקום ה-42, ו-"Hookah" של טייגה במקום ה-85. בשנת 2018 הוא השתתף בתוכנית הריאליטי "Black Ink Crew: Chicago". באותה השנה, הוא נכלל ברשימת "Secret Genius Ambassador" של ספוטיפיי. בשנת 2019 שימש כשופט אורח בגמר של תוכנית הריאליטי "זורמים" של נטפליקס.
בשנת 2020, השיר "Positions" של אריאנה גרנדה הגיע היישר אל המקום הראשון במצעד הבילבורד הוט 100, ובכך הפך לשיר הראשון בהפקתו שהגיע למעמד זה.
דיסקוגרפיה > מיקסטייפים

2016: The DefAnition (יחד עם דיי דיי)
הערות שוליים

↑  "BMI | Repertoire Search". Repertoire.bmi.com. אורכב מ-המקור ב-2020-06-30. נבדק ב-2020-04-03.
1 2  "London on Da Track". Complex. נבדק ב-11 באוגוסט 2014. {{cite journal}}:  (עזרה)
1 2  "London On Da Track And Young Thug Wrote "Lifestyle" In Their Kitchen". XXL. נבדק ב-7 באוקטובר 2014. {{cite journal}}:  (עזרה)
↑  Ivey, Justin (30 בנובמבר 2015). "Listen to 50 Cent, "Too Rich"". Hip-Hop News, Rap Music - XXL. Townsquare Media. נבדק ב-1 בדצמבר 2015. {{cite web}}:  (עזרה)
↑  Turner, David (13 בנובמבר 2014). "Beat Construction: London On Da Track Moves Rich Gang's Keys". נבדק ב-28 בינואר 2015. {{cite web}}:  (עזרה)
1 2  "Who Is Producer London On Da Track on 'Black Ink Crew: Chicago'?". 2paragraphs.com. נבדק ב-2020-03-30.
↑  Kot, Greg. "'Rhythm + Flow' rap series is a wrap, and Chance the Rapper eyes a collaborator". chicagotribune.com. נבדק ב-2020-03-30.
↑  Ariana Grande Claims Fifth No. 1 Album on Billboard 200 Chart With 'Positions', Billboard (באנגלית)
| --- | --- |
בקרת זהויות :  LCCN: no2018106600  MusicBrainz: 65a0b797-73ce-435e-9f8a-7b10d0b7136c  VIAF: 19153470902145081376   WorldCat (עם VIAF): 19153470902145081376
מגדת העתידות (קאראווג'ו)

| --- | --- |

 מידע כללי
 צייר:  קאראווג'ו
 תאריך יצירה:  1594 לערך
 טכניקה וחומרים:  שמן על בד
 ממדים בס"מ
 אורך:  115
 רוחב:  150
 נתונים על היצירה
 זרם אמנותי:  Italian Baroque painting 
 מספר יצירה:  INV 55 (מחלקת הציורים של הלובר) 
 מיקום:  המוזיאון הקפיטוליני, רומא
 
| --- | --- |

 מידע כללי
 צייר:  קאראווג'ו
 תאריך יצירה:  1595 לערך
 טכניקה וחומרים:  שמן על בד
 ממדים בס"מ
 אורך:  93
 רוחב:  131
 נתונים על היצירה
 זרם אמנותי:  Italian Baroque painting 
 מספר יצירה:  INV 55 (מחלקת הציורים של הלובר) 
 מיקום:  מוזיאון הלובר, פריז
 
מגדת העתידות (באיטלקית: Buona ventura) הוא ציור שמן של האמן האיטלקי קאראווג'ו. הציור קיים בשתי גרסאות, שתיהן של קאראווג'ו. הראשונה משנת 1594 (מוצגת במוזיאון הקפיטוליני שברומא) והשנייה משנת 1595 (מוצגת במוזיאון הלובר בפריז).
שני התאריכים משוערים ואינם ידועים בוודאות. בתקופה זו עזב קאראווג'ו את בית מלאכתו של ג'וזפה סזרי והחל למכור עבודותיו באמצעות הסחור קוסטנטינו.
היצירה היא מאותו ז'נאר כמו היצירה הקלפן שצוירה באותה עת.
היצירה מתארת בחור הלבוש בצורה ראוותנית (בגרסה המאוחרת - זהו מריו מיניטי, הצייר הסיציליאני, ידידו של קאראווג'ו), שאת עתידו קוראת מגדת עתידות צועניה. הבחור הראוותן מביט במגדת העתידות ואינו רואה כי היא גונבת את טבעתו.
הנערה הצועניה שבתמונה היא צועניה אמיתית שקאראווג'ו בחר מבין הצועניות ברחוב. הביוגרף שלו ג'ווני פטרו בלורי כתב כי קאראווג'ו העדיף לצייר אנשים אמיתיים אותם רואים ברחוב על העתקת תמונות קיימות או פסלים עתיקים.
התמונה שצוירה בשנת 1594 הביאה פרסום רב לקאראווג'ו הצעיר, אולם בשל עוניו נזקק קאראווג'ו למזומנים ומכר את הציור תמורת הסכום הנמוך של 8 סקודי. הציור נרכש על ידי הבנקאי והאספן המרקיז וינצ'נטה ג'וסטיניאני שהפך לפטרון של קאראווג'ו. ידידו של גוסטיניאני, הקרדינל פרנצ'סקו מריה דל מונטה רכש את הקלפן בשנת 1595, ואף הזמין העתק של היצירה - ועבורו צוירה הגרסה השנייה של מגדת העתידות.
הגרסה השנייה הועתקה מהראשונה במספר השינויים - הרקע הסתמי בגרסה הראשונה הפך לקיר עם חלון ווילונות, וכן בגדי הדמויות עשויים בדיוק רב יותר. כמו כן הבחור ממנו נגנבת הטבעת צעיר וילדותי יותר בגרסה השנייה מבראשונה.
ליליאן סנלינג

| --- | --- |

 לידה:  8 ביוני 1879 St Mary Cray, הממלכה המאוחדת 
 פטירה:  12 באוקטובר 1972 (בגיל 93) St Mary Cray, הממלכה המאוחדת 
 פרסים והוקרה:  חבר במסדר האימפריה הבריטית (1954)  מדליית הכבוד של ויקטוריה (1955)  מדליית הזיכרון ויץ' (1924) 
 
ליליאן סנלינג (באנגלית: Lilian Snelling‏; 1879 – 1972) הייתה "כנראה האמנית הבוטנית הבריטית החשובה ביותר במחצית הראשונה של המאה ה-20".   היא הייתה האמנית והליטוגרפית הראשית במגזין הבוטני של קרטיס בין השנים 1921-1952 ו"נחשבה לאחת מגדולי האמנים הבוטניים בזמנה - ציוריה היו מפורטים ומדויקים ויפים להפליא".
היא קיבלה אות כבוד של האימפריה הבריטית בשנת 1954 וזכתה במדליית ויקטוריה בשנת 1955.
ביוגרפיה

ליליאן סנלינג נולדה ב -8 ביוני 1879 בספרינג הול, סנט מרי קריי, קנט למשפחתו הגדולה של ג'ון קרנל סנלינג (1841–1902), בעל מבשלת שכר ואשתו, מרגרט אליזבת, לבית קולגאלט. היא ואחיותיה התחנכו בבית ספר בטונברידג', ויילס. בשנים 1915–1916 לימד אותה הנרי ג'ון אלווס לצייר פרחים (שאסף במסעותיו), בביתו בפארק קולסבורן שבגלוסטשייר.
סנלינג עבדה בגן הבוטני המלכותי באדינבורו בשנים 1916 עד 1921 בציור דיוקנאות צמחים עבור סר אייזיק ביילי בלפור, מנהל הגן הבוטני ופרופסור לבוטניקה באוניברסיטת אדינבורו. היא למדה ליטוגרפיה אצל פרנק מורלי פלטשר.
היא עזבה בשנת 1921 כדי לעבוד בגנים הבוטניים המלכותיים - גני קיו, כאמנית הראשית והליטוגרפית במגזין הבוטני של קרטיס. משנת 1929 נעזרה בסטלה רוס-קרייג. לאחר 30 שנה פרשה לגמלאות בשנת 1952 והפיקה מעל 830 ציורים ולוחות. כרך 169 של קרטיס הוקדש לה, וכתב: "אמנית, ליתוגרפית ומאיירת בוטנית אשר בעדינות יוצאת דופן של קווי מתאר מדויקים, זוהר של צבע וגוונים מורכבים, הציגה נאמנה את רוב הצמחים שפורסמו במגזין זה בשנים 1922 עד 1952". ציוריה ליוו גם ספרים בנושאים הבוטנאיים.
בשנת 1954 אות כבוד של אימפריה ובשנת 1955 הוענקה לה מדליית ויקטוריה, אות הכבוד הגבוה ביותר.
בשנת 1959 הוצגה עבודתה בתערוכת הדו-שנתי של גני קיו: "התרומה של גני קיו לבוטניקה במשך 200 שנה".
היא נפטרה בביתה, בסנט מרי קריי, קנט, ב־12 באוקטובר 1972.
בשנת 2007 קיים הגן הבוטני המלכותי באדינבורו תערוכה בת עשרה שבועות המוקדשת לעבודתה.
הערות שוליים

↑  The Royal Horticultural Society Horticultural Database, available at www.rhs.org.uk
↑  Royal Horticultural Society - Publications: The Garden July 2003, web.archive.org, ‏2005-03-15
1 2  Miss Lilian Snelling" The Times (London, England), Tuesday, 17 October 1972; pg. 16
↑  Catharine M. C. Haines, International women in science : a biographical dictionary to 1950, Santa Barbara, Calif. : ABC-CLIO, 2001, ISBN 978-1-57607-090-1
↑  Erikson, Annika Liv (2009). "Snelling, Lilian (1879–1972) Dictionary of National Biography". Oxford Dictionary of National Biography (online ed.).
↑  "Kew's Aid To Botany Over 200 Years" The Times (London, England), Monday, 1 June 1959; pg. 6;
| --- | --- |
בקרת זהויות :  NLI: 987007501457405171  BnF: cb157075693 (data)  Botanist: Snelling  DSI: 3683  GND: 1046110268  ISNI: 0000 0003 6101 0766  LCCN: nr97035581  RKD: 73666  ULAN: 500032153  VIAF: 222130052   WorldCat (עם VIAF): 222130052
ליליאן סן-פייר

| --- | --- |

 לידה:  18 בדצמבר 1948 (בת 75) דיסט, בלגיה 
 מוקד פעילות:  בלגיה 
 סוגה:  מוזיקת פופ 
 חברת תקליטים:  פולידור רקורדס, ברקלי רקורדס 
 www.lilianesaint-pierre.be
 פרופיל ב-IMDb
 
ליליאן סן-פייר (בצרפתית: Liliane Saint-Pierre; נולדה ב-18 בדצמבר 1948) היא זמרת בלגית.
ביוגרפיה

סן-פייר נולדה בפלנדריה.
היא החלה את הקריירה המוזיקלית שלה בשנות השישים בהיותה ילדה. אחד מלהיטיה הראשונים הוא השיר "We gotta stop".
היא הופיעה תחילה בשם "ליליאן" בלבד, היא החלה לשתף פעולה עם קלוד פרנסואה ועל מנת לקדם את הקריירה שלה בצרפת הוא הציע להוסיף את שם הבמה "סן-פייר", הוא הפיק עבורה מספר שירים, שזכו להצלחה בצרפת ובבלגיה.
שיתוף הפעולה בין פרנסואה לסן-פייר נפסק לאחר מחלוקת וחוסר הסכמה בינו לבין המנהל שלה.
היא ייצגה את בלגיה באירוויזיון 1987 בו בלגיה הייתה המדינה המארחת, עם השיר "Soldiers of Love". היא סיימה במקום ה-11.
לפני כן ניסתה פעמיים להשתתף באירוויזיון: ב-1978 השתתפה בגמר הלאומי של לוקסמבורג, וב-1981 השתתפה בגמר הלאומי הבלגי.
ב-1999 שפטה בתחרות לבחירת נציג בלגיה לאירוויזיון.
ב-2005 הייתה שופטת בעונה הראשונה של הגרסה הבלגית של X Factor.
כתר ספרים

| --- | --- |

 נתונים כלליים
 מייסדים:  טדי קולק 
 תקופת הפעילות:  2005–הווה (כ־19 שנים) 
 חברת אם:  כתר הוצאה לאור 
 ענפי תעשייה:  הוצאה לאור 
 מוצרים עיקריים:  ספר 
  
 www.keter-books.co.il
 
כתר ספרים היא חברת בת של כתר הוצאה לאור המנהלת את פעילות ההוצאה לאור שלה, והיא מהגדולות שבהוצאות הספרים בישראל.
היסטוריה

כתר ספרים הוקמה בשנת 2005 כחברת בת משותפת של כתר הוצאה לאור וסטימצקי, אז הועברה אליה פעילות ההוצאה לאור של כתר הוצאה לאור. כתר הוצאה לאור החזיקה ב-52% ממניות כתר ספרים, וסטימצקי - ב-48%. מנכ"ל כתר הוצאה לאור הפך למנכ"ל החברה הממוזגת. במאי 2008 מכרה סטימצקי לכתר הוצאה לאור 31% ממניות כתר ספרים ומסרה לה אופציה לרכוש את שאר מניותיה.
עם הקמתה, כתר ספרים לקחה על עצמה את הפצת הספרים של כמה הוצאות לאור קטנות שקודם לכן הופצו על ידי סטימצקי, ובהן קשת (השייכת לסופר רם אורן), אריה ניר, עברית ופקר.
מנובמבר 2007 מפיצה כתר ספרים גם את ספרי הוצאת הקיבוץ המאוחד.
בין ספרי ההוצאה המוכרים שתורגמו: ארץ יצורי הפרא ופחדרון בארון.
במרץ 2016 רכשה "הוצאת מודן" את פעילות ההוצאה לאור של "כתר ספרים".
ביקורת

היו שמתחו ביקורת על הקמת החברה, בטענה שהדבר יביא לשיווק מוגבר של ספרי "כתר" על ידי חנויות סטימצקי; היות ששתי החברות שולטות ביד רמה בשוק הספרים, יביא הדבר ליצירת מונופול ולצמצום פרסומם של סופרים וספרים מהוצאות אחרות. גם לפני המיזוג, טענו המבקרים, נהגה סטימצקי לשווק באופן אינטנסיבי "להיטים בטוחים", ולהתעלם כמעט מספרים שהסיכוי להצלחתם אינו כה גבוה; עם המיזוג, טענו, תגבר מגמה זו.
מנהלי סטימצקי הודיעו כי למיזוג לא תהיה כל השפעה על שיווק ספרי כתר ברשת החנויות; סטימצקי, אשר תמיד עסקה באופן מצומצם גם בהוצאה לאור, מעוניינת להרחיב תחום זה ולעשות זאת באמצעות שיתוף פעולה הדוק עם חברה ותיקה בתחום.
ראו גם

מכירת ספרים בישראל
הערות שוליים

↑  גלי ברגר, מנכ"לית סטימצקי מספרת מדוע הרשת נפרדה מכתר, באתר כלכליסט, 13 במאי 2008
↑  עמרי חורש ומירב קריסטל, הוצאת "מודן" רכשה את "כתר", באתר ynet, 29 במרץ 2016
לונדון גראמר

| --- | --- |

 מקום הקמה:  נוטינגהאם 
 תקופת הפעילות:  מ-2009 
 סוגה:  אינדי רוק 
 חברת תקליטים:  קולומביה רקורדס, מיניסטרי אוף סאונד 
 www.londongrammar.com
 פרופיל ב-IMDb
 
לונדון גראמר (באנגלית:London Grammar) הוא הרכב פופ בריטי, שהוקם בשנת 2009 על ידי האנה רייד, דן רוטמן ודומיניק מייג'ור.
היסטוריה

חברי הלהקה נפגשו במהלך לימודים באוניברסיטת נוטינגהאם. לאחר סיום הלימודים הם עברו ללונדון והחלו את הקריירה המוזיקלית. בנובמבר 2012 הם שחררו את השיר Hey Now ביוטיוב וזכו להתעניינות הציבור.
בפברואר 2013 יצאה מיני אלבום Metal & Dust שזכה למקום ה-16 במצעד הסינגלים הבריטי. ב-9 בספטמבר 2013 יצאה אלבום If You Wait שהגיע למקום השני במצעד האלבומים הבריטי, מקום השני במצעדי ה-ARIA, מקום ה-11 באיגוד תעשיית ההקלטות הצרפתי, מקום ה-13 במצעד האלבומים האירי. בעקבות ההצלחה הלהקה נחתמה על ידי "קולומביה רקורדס". כמו כן הלהקה זכתה בפרסי אייבור נובלו ופרסים נוספים.
בשנת 2017 יצאה סינגל Rooting for You. אלבום Truth Is a Beautiful Thing יצא לאור ב-9 ביוני 2017 וזכה במקום הראשון במצעד האלבומים הבריטי.
האלבום השלישי של הלהקה Californian Soil יצא לאור ב-16 באפריל 2021. האלבום זכה במעמד של "כסף" מאיגוד תעשיית ההקלטות הבריטי.
דיסקוגריפה > אלבומי אולפן

2010: If You Wait
2017: Truth Is a Beautiful Thing
2021: Californian Soil
2024: The Greatest Love
דיסקוגריפה > מיני-אלבומים

2013: Metal & Dust
מבדולח לעשן

מבדולח לעשן (בצרפתית: Du cristal à la fumée) הוא מחזה מאת האינטלקטואל הצרפתי ז'אק אטלי. בגרסה העברית עובד ונכתב כיצירה חדשה בידי הבמאית והמחזאית אורי אגוז.
עלילה

המחזה מגולל את הישיבה שערכה צמרת הנהגת הרייך השלישי שלושה ימים לאחר ליל הבדולח, והנחשבת על ידי ההיסטוריונים לאחר מהישיבות החשובות ביותר שהעבירו את גרמניה לשלב החיסול ב"פתרון הבעיה היהודית". בישיבה השתתפו בכירי השלטון הנאצי, ובהם הימלר, יוזף גבלס, והיידריך, ויד ימינו של הרמן גרינג החליט בה על הטלת קנס בסך מיליארד רייכסמארק על יהודי גרמניה, הוטלו עליהם שורה של מגבלות שלא היו קיימות עד אז - החלטה על נשיאת טלאי צהוב על דש הבגד, איסור החזקת עסקים פרטיים, הלאמת חברות יהודיות ועוד.
אטלי הגיע לחקירת הנושא בעקבות ארכיונים נדירים שנתגלו בשנת 2005. חקירתו של אטלי חשפה לראשונה את תוכנה של הישיבה שעליה מתבסס המחזה.
ביצועים

המחזה הועלה בספטמבר 2008 בתיאטרון רון-פואן (Théâtre du Rond-Point) שבפריז בבימוי דניאל מסגיש (Mesguich) ובהשתתפותם של פאודור אטקין (Atkine), ברנאר-פייר דונדייה (Donnadieu) ועוד.
ב-9 באפריל 2010 עלה המחזה לראשונה בישראל, בתיאטרון הקאמרי, בבימויה ובעיבודה של אורי אגוז, במעמד נשיא המדינה שמעון פרס והמחזאי ז'אק אטלי.
המחזה תורגם לעברית בידי רועי גרינוולד ובהצגתו השתתפו אלכס אנסקי, אברמ'לה מור, יחזקאל לזרוב/ יגאל זקס, דב רייזר, שי אגוזי, אוהד שחר/רודיה קוזלובסקי, גיל אלון, עמי ויינברג, ניר מנקי, רונן יפרח, נסים זוהר ועוד.
בעקבות המחזה הופק הסרט "זרעי ההשמדה", המתעד את תהליך העבודה על המחזה ומשלבו בחומרים דוקומנטריים, ביניהם עדויות של ניצולים, שיח עם היסטוריונים ומעקב אחר צוות ההצגה והתמודדותו עם מורכבותו של החומר והקושי לגלם תפקידים מעין אלו על במה ישראלית.
הערות שוליים

↑  מבדולח לעשן, באתר תיאטרון רון-פואן; Christian Chavagneu, Du cristal à la fumée par Jacques Attali, Alternatives Economiques n° 272, septembre 2008 (בצרפתית).
לימבו (אלבום)

"לימבו" הוא אלבום האולפן הרביעי של זמרת הרוק תמר אייזנמן. את האלבום הוציאה לאור בשנת 2015 חברת התקליטים NMC. זהו האלבום הראשון של אייזנמן שמושר בשפה העברית. האלבום הבא שלה בשפה זו הוא "רמטכ"לים". בנוסף ליציאתו לשירותי הסטרימינג השונים, כמו ספוטיפיי ואפל מיוזיק, פורסם גם בפורמט תקליטור בקטלוג 00224822NMC.
רשימת רצועות

| מס' | שם | משך |
| --- | --- | --- |
| 1. | לימבו  | 4:19 |
| 2. | כלום לא  | 3:07 |
| 3. | איפה היא  | 3:49 |
| 4. | רצה  | 4:15 |
| 5. | כל בוקר  | 3:53 |
| 6. | להישאר או ללכת  | 3:30 |
| 7. | לא נכנעת  | 3:50 |
| 8. | תם  | 3:48 |
| 9. | ממשיכה  | 3:41 |
| 10. | אראה לך אותי  | 3:55 |
| 11. | רגע לפני האחרון  | 3:23 |
| משך כולל: | משך כולל: | 41:35 |
הערות שוליים

↑  Tamar Eisenman – Limbo, דיסקוגס
מדלניצ'ר

מדלניצ'ר (ברומנית: Medelnicer ) היה סוג של דרגטור בחצר שליט נסיכות מולדובה או נסיכות ולאכיה. המדלניצ'ר היה בויאר שתפקידו לצקת מים על ידי השליט לצורכי רחצה. המדלניצ'ר גם הגיש לשליט את מנות האוכל והמליח. בנוסף היה אחראי על הכלים והפמוטות שעל השולחן.
המדלניצ'ר היה חבר במועצת השליט. בתקופת הפנריוטים ירד מעמד המדלניצ'ר ובתחילת המאה ה-19 הוא נחשב בויאר מדרגה שלישית.
גם בתפקיד זה הייתה קיימת היררכיה: ול-מדלניצ'ר (מדלניצ'ר גדול), מדלניצ'ר שני ושלישי.
קיום התפקיד של מדלניצ'ר תועד לראשונה בשנת 1463 בנסיכות מולדובה ובשנת 1523 בוולאכיה.
מקור המונח בא מהמילה "מדלניצה" - "קערת כסף או זהב, ששימשה לנטילת הידיים של השליט", מילה ממוצא סלאבי קדום (מדניצה), המופיעה גם בהונגרית (medence = אגן).
לקריאה נוספת

* Constantin C. Giurescu, Istoria Românilor, volumul III
*
Mihai Ţipău - Domnii fanarioţi în Tările Române, Omonia, Bucureşti,2008
*Lazăr Şăineanu - Dicţionar universal al limbii române, Litera Chişinău, 1998
מדמה מסוף

המסוף של שולחן העבודה GNOME בגרסה 2.2
מדמה מסוף (ידוע גם כיישום מסוף וכ-tty) היא תוכנה שמדמה מסוף וידאו, בתוך רכיבי תצוגה אחרים. למרות שהמילה מסוף מזוהה פעמים רבות כנרדפת למעטפת, ולמסוף טקסטואלי, המונח מסוף מתייחס גם לכל המסופים המרוחקים, כולל בעלי ממשק משתמש גרפי. מסוף הנפתח בתוך ממשק משתמש גרפי, נקרא לעיתים קרובות חלון מסוף.
חלון מסוף מאפשר למשתמש לגשת דרכו למסוף טקסטואלי ולכל יישומיו, כמו יישומים מבוססי ממשק שורת פקודה, וממשק משתמש טקסטואלי. היישומים יכולים לרוץ על אותו מחשב, או על מחשבים שונים דרך Telnet,‏ ssh, וחיבור Dial-up. במערכות הפעלה דמויות יוניקס נפוץ שיש מספר חלונות מסוף, המחוברים לאותו מחשב. מסופים תומכים בדרך כלל ברצפי יציאה לשליטה בצבע המסוף, מיקום הסמן וכדומה.
הערות שוליים

↑  רצפי תווים המאפשרים לשנות את מצב המסוף
לונדון גאזט

| --- | --- |

גיליון 24, פברואר 1666
 תדירות:  שבועון
 סוגה:  עיתון מתעד
 פורמט:  ברודשיט
 מו"ל:  המשרד למידע ציבורי, ממשלת בריטניה
 בעלים:  ממשלת בריטניה 
 תאריכי הופעה:  7 בנובמבר 1665 – הווה (358 שנים)
 שפה:  אנגלית
 מערכת:  אוקספורד 
 מדינה:  הממלכה המאוחדת הממלכה המאוחדת
 ISSN:  0374-3721
 www.thegazette.co.uk
 
הלונדון גאזט (באנגלית: The London Gazette) הוא העיתון המתעד הרשמי של ממשלת בריטניה. חלק מהפרסומים המתפרסמים בו הם פרסומי-חובה על פי החוק, ומועד פרסומם מהווה מועד מחייב (למשל לכניסת חוקים ותקנות לתוקף וכניסה לתוקף של תוארי אצולה). העיתון נוסד ב-7 בנובמבר 1665 בשם "אוקספורד גאזט" ולפיכך הוא ככל הנראה כתב העת הוותיק ביותר הנדפס באופן סדיר בממלכה המאוחדת. מו"ל העיתון הוא המשרד למידע ציבורי (Office of Public Sector Information) וזכויות היוצרים של פרסומיו שייכות לכתר. העיתון רואה אור באופן שבועי. עיתונים מתעדים נוספים של הממלכה הם הבלפסט גאזט והאדינבורו גאזט, הכוללים חלק מהפרסומים של הלונדון גאזט הרלוונטיים לצפון אירלנד וסקוטלנד, בהתאמה.
היסטוריה

בנובמבר 1665 נמלטה חצרו של צ'ארלס השני מלונדון לאוקספורד מפחד המגפה הגדולה של לונדון ואנשי החצר פחדו לגעת בעיתונים שהגיעו מן הבירה. לפיכך הודפס העיתון ברישיון הכתר על מנת לבשר את החלטות דבר המלך במועצה. ב-5 בפברואר 1666, לאחר שובו של המלך ללונדון, התפרסם לראשונה הלונדון גאזט (החל מגיליון מספר 24). העיתון נשלח למנויים ולא הופץ לציבור הרחב.
החל מ-1889 התבססה הדפסת העיתון ברישיון על ידי מדפיס פרטי תחת פיקוחו של "משרד הכתיבה המלכותי" (Her Majesty's Stationery Office). בשנות ה-90 של המאה ה-20 הפך המשרד ההיסטורי למחלקה במשרד למידע ציבורי.
סוגי הפרסומים

חוקים שחוקק הפרלמנט של הממלכה המאוחדת או הפרלמנט הסקוטי ואושרו על ידי הכתר
הודעות על בחירות לנציגים עבור מקומות שהתפנו בבית הנבחרים הבריטי
הודעה על מינויים רשמיים לשורה של משרות ציבוריות
הודעות על מינויים וקידומי דרגה לקציני הכוחות המזוינים של בריטניה
הודעות על חדלות פרעון של יחידים וחברות
הכרזות על הענקת תוארי אצולה ואותות כבוד
שינויי שמות משפחה או סמל משפחתי
הצהרות הכתר והודעות אחרות של בית המלוכה
למונח "להופיע בגאזט" הנסובה על אדם פרטי יכולה להיות לפיכך משמעות כפולה ומהופכת: קידום בדרגה או קבלת תואר אצולה מחד, או הודעה על פשיטת רגל, מאידך.
דיגיטציה

החומר בעיתון מהווה כר נרחב למחקר אקדמי כמקור ראשוני. המשרד למידע ציבורי מספק את כל הגיליונות ההיסטוריים במספר פורמטים, הן לחיפוש גליונות סרוקים וטקסט באמצעות אתר אינטרנט, והן בפורמטי טקסט מגוונים (XML, JSON, RDF, XHTML, HTML5).
הערות שוליים

↑  גיליון מספר 1
↑  גיליון 24, הראשון שנקרא "לונדון גאזט"
↑  דף החיפוש באתר
↑  פומטים
↑  שימוש במידע
| --- | --- |
בקרת זהויות :  GND: 4573017-9  VIAF: 200810916   WorldCat (עם VIAF): 200810916
מאניה

| --- | --- |
 תחום:  פסיכיאטריה 
 קישורים ומאגרי מידע
 MeSH:  D000087122
 סיווגים
 ICD-10:  F30 
 
מאניה, או בשמה הרשמי אפיזודה מאנית, (אנגלית: Manic Episode) היא מצב רוח פתולוגי המאופיין בפעלתנות יתר קיצונית, תחושת כל-יכולות והיעדר עכבות או ויסות עצמי. היא עשויה להתבטא במצב רוח מרומם, אופטימיות ולעיתים אופוריה מצד אחד, ובעצבנות ולעיתים אף אלימות מצד שני. מצב זה גורם ברוב המקרים למיעוט שינה, להתנהגות חסרת רסן, ולחשיבה ודיבור מהירים (לוגומניה) עד כדי השמטת משפטים או חלקי משפטים, באופן שמקשה על ההבנה. האדם עשוי להיראות רציונלי ברגע אחד וחסר כל שליטה ברגע שלאחר מכן.
מאניה היא מצב נפשי שעשוי להיות חלק מהתמונה הקלינית של הפרעה נפשית קשה. הופעה קלה יחסית של מאניה, ללא מאפיינים פסיכוטיים, נקראת "היפומאניה".
למרות הדמיון בשם, אין כל קשר מבחינה קלינית בין מאניה לבין מצבים והפרעות נפשיות כמו ארוטומניה, קלפטומניה, פירומניה, טריכוטילומניה וכדומה.
אבחנה > קריטריונים לאבחנת אפיזודה מאנית לפי DSM 5

מצב הנמשך שבוע לפחות ללא הפסקות, של מצב-רוח מרומם או נרגן, לצד התנהגות פעלתנית מכוונת מטרה ואינטנסיבית מאוד.
במהלך תקופה זו לפחות שלושה מהסימפטומים הבאים (או ארבעה אם קיימת רק נרגנות), נוכחים בעוצמה רבה השונה מאוד מהתנהגותו הרגילה של האדם:
הערכה עצמית מנופחת וגרנדיוזית;
צורך מופחת בשינה (פחות משלוש שעות);
דברנות יתר, דברנות מתוך דחף לדבר;
מחשבות מהירות – מעוף מחשבות או מרוץ מחשבות;
הסטת הקשב בקלות לנושאים לא חשובים ולא רלוונטיים;
הגברת פעילות לקראת מטרה. הגברת פעילות זו מלווה בעוררות גבוהה;
ישנה מעורבות, לעיתים חסרת רסן, בפעילות בעלת פוטנציאל לנזק: קניות בלתי מרוסנות, פעילות מינית בלתי מרוסנת, או החלטות הרות גורל.
הפרעה במצב הרוח חמורה דייה כדי לגרום לפגיעה קשה בתפקוד החברתי והתעסוקתי, או שיש צורך באשפוז פסיכיאטרי כדי למנוע פגיעה עצמית או פגיעה באחרים.
האפיזודה אינה תוצאת השפעה של סמים או תרופות כלשהן. (אפשרית אבחנה של אפיזודה מאנית מלאה במהלך של טיפול נוגד דיכאון בתרופות או נזעי חשמל, אם התסמינים נמשכים מעבר לטווח ההשפעה הצפוי של הטיפול)
הערה: בעקבות טיפול בנזעי חשמל יכולים להופיע תסמינים דמויי מאניה. תסמינים אלה אמורים לחלוף, בחלוף ההשפעה הפיזיולוגית של הטיפול, זאת בניגוד למאניה שנשארת כמצב יציב למשך שבוע לפחות ללא הפסקות.[דרוש מקור]
אבחנה > אבחון מאניה לפי ICD 10:

ICD 10 מאפשר להגדיר אפיזודה מאנית יחידה כאירוע יחיד שאינו חלק מהפרעה דו־קוטבית. אם המאניה חוזרת על עצמה, היא תוגדר כחלק מהפרעה דו־קוטבית. משמעות הדבר היא שלפי ICD 10 אדם יכול לעבור אפיזודה מאנית בודדת בלי לקבל אבחנה של הפרעה דו־קוטבית.
מאפייני התמונה הקלינית

אפיזודה מאנית מתחילה לעיתים קרובות בפתאומיות ונמשכת (באינטנסיביות רבה) בין שבועיים למספר חודשים. טיפול תרופתי מתאים יכול לקצר זמן זה. המשך החציוני של אפיזודה מאנית הוא כארבעה חודשים.
מאפייני התמונה הקלינית > דרגות חומרה

מאניה יכולה להופיע בשלוש דרגות חומרה, לכולן משותף מצב רוח מרומם וגידול בכמות, וקצב הפעילות הנפשית והגופנית:
היפומאניה;
מאניה ללא תסמינים פסיכוטיים;
מאניה עם תסמינים פסיכוטיים. סוג זה קשור לפרוגנוזה גרועה יותר מהשאר, מבחינת החזרה לתפקוד לאחר האפיזודה המאנית.